অগ্নিবীণা উৎসব ২০২৫ নৃত্যের ছন্দে মুগ্ধ গোবরডাঙা দেখুন এই ভিডিয়োয়

গোবরডাঙা: রঙিন আলো, সুরের মূর্ছনা আর ছন্দের তালে নৃত্যের জাদু— এমনই মনোমুগ্ধকর আবহে অনুষ্ঠিত হল ‘অগ্নিবীণা উৎসব – ২০২৫’ (Fastival)। রবিবার সন্ধ্যায় গোবরডাঙার সাহাপুরে জাগ্রত সংঘ উদ্যান কলোনীতে এই উৎসবের আয়োজন করে নৃত্যসংস্থা অগ্নিবীণা, নৃত্যশিক্ষিকা পৌষালী বসুর তত্ত্বাবধানে। চার দশক পেরিয়ে গেলেও অগ্নিবীণার বার্ষিক উৎসবের এটি ছিল চতুর্থ বর্ষ। স্থানীয় সংস্কৃতিপ্রেমী মানুষের উপস্থিতিতে অনুষ্ঠানস্থল ছিল উপচে পড়া ভিড়। নৃত্যশিল্পীদের ছন্দে ছন্দে মুগ্ধ হয়ে ওঠেন উপস্থিত দর্শকরা।

অনুষ্ঠানের প্রধান অতিথি ছিলেন গোবরডাঙা (Gobardanga) পুরসভার পৌরপ্রধান ও নাট্যব্যক্তিত্ব শংকর দত্ত। তিনি বলেন, “গোবরডাঙা বরাবরই সংস্কৃতিচর্চার প্রাণকেন্দ্র। আজকের এই অগ্নিবীণা উৎসব প্রমাণ করে নতুন প্রজন্ম সেই ঐতিহ্যকে সুন্দরভাবে এগিয়ে নিয়ে যাচ্ছে।”

আরও পড়ুন: মেয়াদ উত্তীর্ণ ভিসা সহ গ্রেফতার জনপ্রিয় বাংলাদেশি ভ্লগার

নৃত্যশিক্ষিকা পৌষালী বসু জানান, “অগ্নিবীণার প্রতিটি পদক্ষেপ আমাদের সাংস্কৃতিক চেতনা ও শৃঙ্খলার প্রতিফলন। আমার শিক্ষার্থীরা শুধু নাচ শেখে না— তারা শিখছে একতা, সৌন্দর্যবোধ ও মানবিক মূল্যবোধ।”

রঙিন পোশাকের মাধুর্য, তালের নৃত্যভঙ্গি ও দর্শকদের করতালিতে মুখর হয়ে ওঠে গোবরডাঙার সন্ধ্যা। অগ্নিবীণা উৎসবের এই আয়োজন গোবরডাঙার সাংস্কৃতিক মানচিত্রে এক নতুন মাত্রা যোগ করেছে।

দেখুন আরও খবর: