ডঃ সুরেশ চন্দ্র মিত্রের স্মৃতিকে সম্মান জানাতে গোবরডাঙ্গায় আয়োজন করা হল বস্ত্র বিতরণ কর্মসূচি

উত্তর ২৪ পরগনা: দুর্গাপুজোকে (Durga Puja) সামনে রেখেই এক ব্যতিক্রমী মানবিক কর্মসূচির আয়োজন করল ডক্টর সুরেশ চন্দ্র মিত্র বিজ্ঞান চেতনা মঞ্চ। শনিবার উত্তর ২৪ পরগনার গোবরডাঙায় (Gobardanga), ডক্টর সুরেশ চন্দ্র মিত্রের মূর্তির পাদদেশে আয়োজিত এই কর্মসূচিতে সমাজের প্রবীণ নাগরিকদের হাতে নতুন বস্ত্র তুলে দেওয়া হয়।

এদিন মোট ৬৮ জন প্রবীণ মানুষকে শাড়ি, ধুতি-সহ নিত্যপ্রয়োজনীয় পোশাক তুলে দেন সংগঠনের সদস্যরা। বিজ্ঞান চেতনা মঞ্চের পক্ষ থেকে জানানো হয়েছে—উৎসবের আনন্দ শুধু মণ্ডপে সীমাবদ্ধ না থেকে সমাজের প্রত্যেক মানুষের মধ্যে ছড়িয়ে দেওয়া উচিত। তাই যাঁরা বয়স ও শারীরিক সীমাবদ্ধতার কারণে উৎসবের মূল স্রোত থেকে দূরে থাকেন, তাঁদের সম্মান জানানোই ছিল মূল লক্ষ্য।

আরও পড়ুন: প্রবীণ মায়েদের হাতেই উমার বোধন শান্তিপুরে বিদ্যাসাগর বিদ্যাপীঠ ক্লাবের পুজোর থিম ‘ইচ্ছে ডানা’

আইএম-এর গোবরডাঙা শাখার সম্পাদক ডক্টর এন.সি. কর বলেন, “একজন প্রবীণকে যতদিন আমরা সম্মান জানাতে পারব, ততদিনই প্রকৃত উৎসবের চেতনাকে আমরা বাঁচিয়ে রাখতে পারব।”

ডক্টর সুরেশ চন্দ্র মিত্রের বংশধর অনির্বাণ মিত্র জানান, “বিজ্ঞানমনস্ক জীবনদর্শনের পাশাপাশি সমাজসেবায়ও দৃষ্টান্ত স্থাপন করেছিলেন ডক্টর মিত্র।

দেখুন আরও খবর: