পুজোর মুখে ডেঙ্গুর থাবা, গোবরডাঙায় আক্রান্ত ১৭

কলকাতা: পুজোর মুখে ডেঙ্গুর (Dengue) আতঙ্ক গ্রাস করেছে উত্তর ২৪ পরগনার (North 24 Pargana) গোবরডাঙ্গাকে (Gobardanga)। সরকারি পোর্টাল সূত্রে জানা গিয়েছে, ইতিমধ্যেই এলাকায় ১৭ জন ডেঙ্গু আক্রান্তের খবর নথিভুক্ত হয়েছে। এর মধ্যে পুরসভা এলাকার আক্রান্ত আটজন। যদিও পুর স্বাস্থ্য আধিকারিক ড. এন.সি. কর জানিয়েছেন, বর্তমানে সক্রিয় রোগীর সংখ্যা মাত্র দু’জন।

আবহাওয়ার পরিবর্তন এবং জলাবদ্ধতার কারণে ডেঙ্গু ছড়িয়ে পড়ার অনুকূল পরিবেশ তৈরি হয়েছে। এই অবস্থায় নতুন সংক্রমণ রুখতে সচেতনতামূলক প্রচারে নেমেছে গোবরডাঙ্গা পুরসভা। পুরপ্রধান শংকর দত্ত নিজে লিফলেট বিলি করে মানুষকে সতর্ক করছেন। পাশাপাশি জল জমে থাকা এলাকাগুলো থেকে দ্রুত পানি বের করার কাজ চলছে।

আরও পড়ুন: ঠাকুর দেখে ফেরার পথে তেহট্টে পথ দুর্ঘটনা, কী অবস্থা দেখুন!

ড. কর জানিয়েছেন, দুর্গাপুজোর সময় স্বাস্থ্যকর্মীরা বিভিন্ন পুজো প্যান্ডেলে ক্যাম্প করে সাধারণ মানুষকে সচেতন করবেন। অন্যদিকে পুরপ্রধান আশ্বাস দিয়েছেন, পুজোর ক’টা দিন পৌরসভার স্বাস্থ্য বিভাগ সক্রিয়ভাবে মাঠে থাকবে। প্রচারের পাশাপাশি মশা দমন ও জল নিষ্কাশনের কাজ চালিয়ে যাচ্ছে পৌরসভা। উৎসবের আনন্দে যেন ডেঙ্গু ছায়া ফেলতে না পারে, সেজন্যই এই উদ্যোগ।

দেখুন আরও খবর: